

|  |
| --- |
| ***Народно читалище „Васил Левски-1895”с. Енево, ул. „Георги Димитров” №28тел. 0896711233, e-mail: chitalishte\_1895@abv.bg*** |

**ОЧЕТ ЗА ДЕЙНОСТТА** **НА**
**НЧ”ВАСИЛ ЛЕВСКИ-1895”СЕЛО ЕНЕВО ЗА 2020 ГОДИНА**

Читалището е типична българска обществена институция, която изпълнява учебно-просветителски функции и самодейност. Българските читалища са живият извор на бълг.дух и култура през вековете. Тук е запалена искрата и пламва огънят на Българското възраждане. Тук е мястото, в което се поддържат живи традициите, мястото, в което малките научават от своите баби за бита, културата, прекрасните песни и танци, живите бълг.шевици.

НЧ”Васил Левски-1895”село Енево е основано през далечната 1895 година, от будни наши съселяни, водени от стремежа си да съхранят традициите, обичаите и народното ни творчество.

В днешно време читалищата са НПО –Неправителствени организации с нестопанска цел, които работят на принципите на доброволността, демократизма и автономността. Цялата наша дейност е в съответствие с разпорежданията на ЗНЧ и нашия Устав.

I.Основни цели :

- Развитие и обогатяване на културния живот в селото

- Запазване на обичаите и традициите на българския народ

- Възпитаване на национално самосъзнание

- Осигуряване достъп до информация.

- Събиране на знания за родния край.

II.Значими културни събития

* През 2020 година, поради пандемията не успяхме да проведем тринадесетото издание на ФС ”Еньовски ритми”, който стана традиционен и се организира от нашето читалище, съвместно с Община Нови пазар и е включен в културните календари на МК и общината.

III. Работа по проекти

През 2020 година спечелихме проект по програма „Българските библиотеки- съвременни центрове за четене и информираност” на стойност 1212.71 лв. от МК. В края на годината библиотеката се обогати с 91 бр. книги от български и чужди автори.

IV. Структура на НЧ ”Васил Левски-1895” село Енево.

* От 2011 година в читалището работи компютърна зала с три настолни компютър, принтер и мултимедия, спечелени от проект – Глобални библиотеки. Всеки читател на библиотеката може да ползва един час безплатен интернет. През 2019 година посещенията за ползване на интернет са 905. Предлагаме услуги на населението – копиране на документи, инф. за здравни осигуровки, набиране на текст и всякаква информация.
* В зрителната зала на читалището се провеждат тържества и чествания.
* На втория етаж е разположена библиотека – библиотечната дейност е една от основните функции на читалището. Разполагаме с 4253 бр. литература. Броят на читателите е 161. През годината посещенията са 815. Всяка година отделяме от бюджета си за закупуване на нова литература. През лятото библиотеката работи главно с деца.
* Организират се рисунки, игри и други мероприятия с цел осмисляне свободното време на децата.
* По проект на МИГ Каспичан-Нови пазар, ни бяха предоставени :

Лаптопи – 2 броя, аудиосистема, камера, мултифункционално устройство-принтер и ксерокс, компютърни тонколони, офис столове-4 броя, посетителски столове- 10 бр., маси преносими с пейки – 15 бр., бюра – 4 бр., шкафове – 2 бр.

Беше ни направено дарение от Диян Гочев – представляващ фирма „Крудъл гр. Шумен - ремонт на компютрите, като бяха сменени Хард дисковете (3 бр. SSD), рам. памета (6 бр. 4GB DDR 3) ,операционните системи (Windows 10) и нови Microsoft Office Professional 2019 пакети.

Благодарение на това, те станаха по-съвременни и удобни за ползване от потребителите на библиотеката.

Това не е първият благороден жест от страна на шуменските IT фирми CRUDL и АЙ ТИ ПАРТНЬОР ЕООД, преди това те ни дариха 4 бр. бюра и 4 бр. посетителски столове.

V. В читалището работят ФГ ”Еньовска китка” с рък. Георги Бонев, лазарска и коледарска детски групи. Те взимат участие във всички читалищни инициативи. През 2020 г. участвахме в :

1. XII-ти Национален събор на читалищата Бяла-2020

2. Онлайн фото-конкурс за деца и младежи „Моят възрожденски Шумен в снимки“ – Първо място в област „Архитектура“ на Борислава Бориславова, Второ място в същата област на Даниела Красенова и две поощрителни награди на Емил Енчев и Йоан Николаев.

3.“Фестивал на плодородието“ организиран от НЧ “Васил Левски-1954“с.Върбяне – Първа награда за десерт на Татяна Александрова.

4.Участие в празничен концерт на 1-ви октомври, организиран от Община Нови пазар.

5. Участие в онлайн ФС „Който се смее, не старее“ организиран от НЧ“Искра-1893“ с. Паламарца – Поощрителна награда.

VI. През годината читалището работи по културен календар, който беше съобразен с противоепидемичната обстановка в страната. Празнувахме празниците : Бабин ден, Трифон Зарезан ,Ден на самодееца, международния ден на жената – 8-ми март, Еньовден.

Младите хора от селото се включиха в третото издание на „Нощта на четенето”, което се провежда по идея на Министерство на културата и комуникациите на Франция и има за цел да насърчи четенето сред младите хора.

На 19-ти февруари чествахме паметта на Апостола на свободата и патрон на нашето читалище Васил Левски. Участвахме в тържество по повод Националния празник на България 3-ти март.

На 11-ти май, съвместно с храм „Св. Св. Кирил и Методий” с. Енево, организирахме курбан за здраве на цялото село.

На 18 юли поднесохме венец на паметната плоча на Васил Левски по повод неговото рождение.

За 1-ви юни международния ден детето организирахме рисунка на тема „Моят любим литературен герой”.

С участие на самодейци и хора свързани с читалищната дейност направихме пътуващ семинар „По стъпките на Апостола“.

С децата посетихме килийното училище и църквата в Нови пазар. В град Шумен разгледахме РБ „Стилиян Чилингиров“, Възрожденски къщи и музеи, където направихме снимки за участието във фотографския конкурс.

Участвахме в приятелска среща със самодейци от читалищата в село Невша, с.Енево и с.Блъсково.

 Съвместно с НЧ “Пробуда“ гр. Шумен, направихме презентации на тема „Традиции по Коледа“ и „Българската носия- хубост във вечността“.

През 2020 г. библиотекарят Валя Димитрова участва в обучение в РБ ”Ст. Чилингиров” гр. Шумен на тема “Библиотеките и поколението Z-предизвикателства и възможности“.

Със средства от рентата на читалищната земя направихме частична подмяна на дограмата на библиотеката.

През годината в дейността на читалището с доброволчески труд се включиха :
Калоян Здравков, Здравко Здравков, Петър Здравков, Борислав Димитров, Борислава Димитрова, Даниела Красенова, Румен Николов.
Читалището работи съвместно с кметство Енево и кмета Антон Борисов, който винаги се включва в дейността.
Читалището се финансира от държавна субсидия и приходи от членски внос, наеми и рента земя.

**Приход :**

1. **Приходи от държавна субсидия 14 030**
2. **Приходи от общинска субсидия -0**
3. **Приходи от наеми -0**
4. **Приходи от ренти, членски внос - 2112**
5. **Приходи по проекти - 1212.71**
6. **Приходи от дарения - 0**

**Общо приходи 17 354.71лв.**

**4. Разходи за 2020 г.:**

**-** заплати по трудови правоотношения 6668.40 лв.

- Осигуровки 3586.96 лв.

- хонорари по извънтрудови правоотношения 302.43 лв.

- командировки 8.00 лв.

- канцеларски материали 50.27 лв.

- културно-масова дейност 1639.50 лв.

* библиотечна дейност 1212.71 лв.
* Поща 9.13 лв.
* Интернет 200. 00 лв.
* СОТ 198.00 лв.
* Почистващи м-ли 121.00 лв.
* Работно обл. 200.00 лв.
* Ел. енергия 71.13 лв.
* ВиК 79.70 лв.
* Счетоводни услуги 288.74 лв.
* Членски внос МИГ и СНЧ 54.50 лв.
* Ремонт 2020.14 лв.
* Зареждане на пожарогасители 75.01 лв.
* Такси- банкови, битови отпадъци, обучение, Агенция по вписвания – 311.05 лв.

**Общо разходи за 2020 г. 17 096.67 лв.**

**Читалищата са живото културно наследство** от онази романтично-героична епоха, когато заявихме пред света, **че се раждаме отново - птица феникс от пепелта – като народ***със самобитна култура, своя писменост и книжнина, със самосъзнание за народностно единение.*

**Читалищата са признати от ЮНЕСКО като уникална българска институция и единствена в света културно просветна форма**, вписани на 8 декември 2017 г. от Междуправителствения комитет в регистъра на добрите практики за опазване на културното наследство.

**Тези специфични български средища – читалищата - с над 160-годишна история, просъществували в три века – XIX, XX, XXI, нека запазим за нас и за бъдните поколения!**

Валя Димитрова : Деян Любенов:

/Секретар/ /Председател на читалището/